**DEPARTAMENT DE GEOGRAFIA**

**UNIVERSITAT AUTÒNOMA DE BARCELONA**

**MÀSTER D’ESTUDIS TERRITORIALS I DE LA POBLACIÓ**

**SORTIDA PREPARATÒRIA DE L’ESTADA A MALLORCA PREVISTA PER A LA TRONCAL 2013-2014**

**9 a 11 de juliol del 2013**

**Programa previst**

Dia 9. Preparació del treball de camp (1). Andratx - Sóller.

Dia 10. Preparació del treball de camp (2). Sóller - Pollensa.

Dia 11. Visites institucionals. Palma de Mallorca.

**Treball de camp previst**

* Itinerari. Estudi del possibles problemes de pas en la ruta més clàssica per seguir el tram entre la zona d'Andratx i Banyalbufar. Estudi d’alternatives.
* Etapes i allotjament. Primer refugi a Deià; estudi d’alternatives a l'etapa anterior per la zona de Banyalbufar o Esporles. Possibilitat de demanar als ajuntaments la cessió d’algun edifici municipal. Possibilitat de dormir a les cel·les del monestir de Lluc i no al refugi del Consell. Possibilitat el darrer dia de ruta, a la badia de Pollensa, de llogar una antiga barca de bou restaurada per arribar fins a la punta del cap de Formentor.
* Manutenció. Els refugis serveixen àpats. Pícnic per als àpats dels migdies. Cal pensar també en aquesta qüestió tant el dia d'arribada com el de partida.
* Mitjans mòbils: necessitat de llogar un cotxe escombra?
* Programa d'activitats per les tardes. Previsió de treball específic de cada grup d’estudiants (visites, reconeixement del paisatge, reunions de grup, etc.). Possibilitat d’una conferència o una lliçó abans del sopar. Alguns noms en què s’han pensat:

- Maria Antònia Carbonero (Banyalbufar i el paisatge agrari de la serra).

- Maria Lluïsa Dobón (política paisatgística del Consell Insular).

- Jaume Mateu (candidatura de la [Serra de Tramuntana](http://www.serradetramuntana.net/es/) a la UNESCO).

- Representant de la Comunitat benedictina de Lluc o el director de la revista Raixa (el [santuari de Lluc](http://www.lluc.net) en la geografia i la història de Mallorca).

- Alcaldia de Sóller o de Pollensa, Representant del GOB, …

* Quadern de treball de camp.
* Bibliografia.

**Possibles visites institucionals**

* [Consell de Mallorca](http://www.conselldemallorca.net).
* [Departament de Geografia](http://estudis.uib.es/primer_segon/3060/) de la Universitat de Ies Illes Balears.
* Serveis d'Informació Territorial de les Illes Balears ([SITIBSA](http://www.sitibsa.com)).
* Grup Balear d’Ornitologia i Defensa de la Naturalesa ([GOB](http://www.gobmallorca.com)).

**Programa DRAC de la Xarxa Vives d’Universitats**

Estudi de la possibilitat d’acollir-se al [programa DRAC](http://www.vives.org/ca/serveis/ajuts-drac-a-la-mobilitat-a-la-regio-vives/) de la Xarxa Vives d'Universitats per obtenir ajudes per a les despeses (desplaçament i inscripció). Dins d’aquest hi ha l’**Acció 2. DRAC Formació avançada** (ajuts per a la mobilitat d’estudiants de doctorat i màster oficial universitari) i l’**Acció 4. DRAC PDI** (ajuts per a la mobilitat del professor universitari). Necessitat d’establir un acord amb la Universitat d'acollida i la incorporació formal d’algun professor del Departament en alguna de les activitats a realitzar (conferència, visita, seminari, ...).